Arthur H. Vandenberg

Arthur Hendrick Vandenberg (født 22. mars 1884 i Grand Rapids i Michigan, død 18. april 1951 samme sted) var en amerikansk pressemann og republikansk politiker. Han representerte delstaten Michigan i Senatet 1928–1951, herunder som president pro tempore i Senatet 1947–1949. Fra slutten av 1930-årene fremstod Vandenberg som republikanernes reelle leder.

I 1930-årene ledet han en koalisjon av republikanere og konservative demokrater som opponerte mot president Franklin D. Roosevelts New Deal-program. Et unntak var sosialforsikringslovgivningen av 1935. Vandenberg endret sin isolasjonistiske holdning i utenrikspolitikken under den andre verdenskrig, og var med på å grunnlegge FN i 1945. Som formann i Senatets utenrikskomité 1947–1949 støttet han Truman-doktrinen, Marshallplanen og opprettelsen av NATO. Med dette innledet han et samarbeid om utenrikspolitikken med president Harry S. Truman.

Arthur H. Vandenberg var av nederlandsk avstamning. Han hadde sin yrkesbakgrunn som journalist og redaktør i Grand Rapids Herald. Han studerte rettsvitenskap ved University of Michigan i ett år.

Referanser

Eksterne lenker 
 

Senatorer fra Michigan
Journalister fra USA
Personer fra USA av nederlandsk opphav
Personer fra Grand Rapids